
Parlamentul României

        SENAT                                      CAMERA DEPUTATILOR

  Comisia pentru buget,                                       Comisia pentru buget,

finante, activitate bancara                                         finante si banci

    si piata de capital

Nr.XXII/ 1022/ 18.12.2014                          Nr.4c-2/ 474/ 18.12. 2014      
BIROURILE PERMANENTE

ALE

CELOR DOUA CAMERE ALE PARLAMENTULUI


Va inaintam, alaturat, raportul comun la proiectul de lege pentru aprobarea Ordonanţei Guvernului nr.9/2014 cu privire la rectificarea bugetului de stat pe anul 2014. (L570/2014, PLX413/2014).
Presedinte,                                       Presedinte,

Senator Viorel Arcas                 Deputat Viorel Stefan

Parlamentul României

        SENAT                                      CAMERA DEPUTATILOR

  Comisia pentru buget,                                       Comisia pentru buget,

finante, activitate bancara                                         finante si banci

    si piata de capital

Nr.XXII/ 1022/ 18.12.2014                          Nr.4c-2/ 474/ 18.12. 2014      
R A P O R T   C O M U N   

la

proiectul de lege pentru aprobarea Ordonanţei  Guvernului nr.9/2014 cu privire la rectificarea bugetului de stat pe anul 2014
Comisia pentru buget, finante, activitate bancara si piata de capital a Senatului si  Comisia pentru buget, finante si banci a Camerei Deputatilor, prin adresele L570/2014, respectiv  PLX413/2014  au fost sesizate pentru dezbateri in fond la proiectul de lege mentionat si intocmirea unui raport comun.

Obiectul de reglementare al proiectului de lege il reprezinta rectificarea bugetului de stat pe anul 2014 determinata de evolutia activitatii economice in prima parte a anului 2014 care a fost superioara estimarilor initiale. Analiza rezultatelor economice arata ca in primul trimestru din anul 2014, produsul intern brut s-a majorat cu 3,9% comparativ cu aceeasi perioada a anului anterior, acesta fiind revizuit in valoare nominala de la 658,6 miliarde lei la 662,3 miliarde lei. De asemenea se estimeaza o crestere economica de 2,8% fata de 2,2 % estimat  la elaborarea bugetului de stat. Evolutia bugetara pe primele sase luni ale anului 2014 confirma evolutia descendenta a deficitului bugetar, acesta fiind de 0,5% din PIB fata de 1,05% din PIB in aceeasi perioada a anului precedent, situandu-se sub tinta de deficit bugetar pentru primele sase luni ale anului, de 1,2% din PIB, asumata cu organismele internationale. In suma absoluta deficitul bugetar s-a redus cu 3,2 miliarde lei fata de aceeasi perioada din anul 2013.
Veniturile bugetului general consolidat in suma de 100,4 miliarde lei reprezentand 15,2% din PIB au fost cu 2,9% mai mari in termeni nominali, iar cheltuielile bugetului general consolidat in suma de 103,9 miliarde lei s-au redus in termeni nominali cu 0,3%, fata de  aceeasi perioada a anului trecut. 
Veniturile bugetului general consolidat pe anul 2014 se majoreaza, pe sold, cu suma de 1.076,3 milioane lei,cheltuielile bugetare se majoreaza, pe sold, cu suma de 1.347,0 milioane lei, iar deficitul bugetului general consolidat creste cu 270,7 milioane lei de la 14.489,3 milioane lei la 14.760,0 milioane lei, mentinandu-se ca pondere in PIB la 2,2%.
Veniturile bugetului de stat pe anul 2014  au fost diminuate, pe sold, cu suma de 375,8 milioane lei, cheltuielile bugetare au fost majorate, pe sold, cu 517,2 milioane lei, iar deficitul bugetar a fost majorat cu suma de 893,0 milioane lei.

Bugetul institutiilor/activitatilor finantate integral si/sau din venituri proprii a fost majorat la venituri cu suma de 1.838,8 milioane lei, iar la cheltuieli cu suma de 1.232,6 milioane lei, inregistrand un excedent de 606,2 milioane lei.   
Bugetul Fondului national unic de asigurari sociale de sanatate  a fost majorat atat la venituri cat si la cheltuieli cu suma de 165,9 milioane lei. 
Sumele defalcate din taxa pe valoarea adaugata catre bugetele locale au fost suplimentate cu 756,4 milioane lei, din care pentru finantarea cheltuielilor descentralizate la nivelul judetelor cu 9,9 milioane lei, pentru finantarea cheltuielilor descentralizate la nivelul comunelor, oraselor, municipiilor, sectoarelor si municipiului Bucuresti cu suma de 140.1 milioane lei,  iar pentru echilibrarea bugetelor locale, cu suma de 606,4 milioane lei.  
Proiectul de lege cuprinde derogari de la prevederile art.6 lit.b) si c), art.9 alin.(2), art.16 si art.18 alin. (4) din Legea responsabilitatii  fiscal – bugetare nr.69/2010  si de la prevederile art.3 alin. (4), (5) si (7) din Legea nr.355/2013 pentru aprobarea plafoanelor unor indicatori specificati in cadrul fiscal – bugetar pe anul 2014,  cu privire la plafonul soldului primar al bugetului general consolidat, plafonul nominal al cheltuielilor totale pentru bugetul general consolidat si bugetele componente ale acestuia, plafoanele nominale ale soldurilor bugetului general consolidat  si bugetelor componente ale acestuia, precum si plafonul nominal al cheltuielor de personal din bugetul general consolidat.
Consiliul Legislativ a avizat favorabil proiectul de ordonanta. 

Consiliul Economic si Social a comunicat ca punctele de vedere ale reprezentantilor partii guvernamentale si ale reprezentantilor partii patronale asupra proiectului de lege sunt de avizare favorabila, iar punctele de vedere ale reprezentantilor partii sindicale sunt de avizare nefavorabila. 

Au transmis avize favorabile Comisiile de specialitate din Senat si Camera Deputatilor sesizate in acest scop de Birourile permanente.

Ministerul Finantelor Publice a transmis Consiliului Fiscal proiectul de rectificare a bugetului general consolidat pe anul 2014, solicitand opinia acestuia, in conformitate cu prevederile art 40 alin.(2) din Legea responsabilitatii fiscal-bugetare nr.69/2010. 

Consiliul fiscal, potrivit atributiilor sale, a emis urmatoarele opinii si recomandari cu privire la proiectul de rectificare bugetara:
· potrivit Raportului semestrial privind executia economica si bugetara, atat veniturile cat si cheltuielile bugetare se situau la finele lunii iunie 2014 semnificativ sub programul semestrial aferent formei initiale a bugetului general consolidat, contributia cea mai mare in aceasta evolutie fiind determinata de subperformanta in absorbtia de fonduri europene nerambursabile al caror beneficiar final este statul;

· veniturile nefiscale au inregistrat minusuri comparativ cu programarea semestriala initiala, avand ca surse nerealizarea programului de incasari din impozitul pe salarii si venit, a veniturilor din TVA si celor din accize; aceste evolutii nefavorabile au fost compensate partial de incasarile mai mari decat cele programate la impozitul pe profit, impozitele si taxele pe proprietate (ca urmare a incasarilor peste estimari din impozitul pe constructii speciale), altor impozite si taxe (ca urmare a incasarilor mai mari in sanatate din taxa clawback si din impozitul pe veniturile suplimentare obtinute ca urmare a dereglementarii preturilor din sectorul gazelor naturale);
· nivelul contributiilor sociale a fost sub cel programat si la fel incasarile din venituri nefiscale;

· la nivelul cheltuielilor bugetare, toate categoriile de cheltuieli, cu exceptia celor de personal, au consemnat niveluri inferioare celor programate;
· executia bugetara pe primul semestru al anului 2014 releva o nerealizare a veniturilor bugetare si economii semnificative de cheltuieli fata de nivelul programat, ceea ce s-a concretizat intr-un nivel semnificativ mai redus al deficitului bugetar, atat comparativ cu anul anterior cat si cu programul semestrial;

· proiectul de rectificare bugetara majoreaza atat veniturile cat si cheltuielile, precum si deficitul bugetar; 

· nivelul deficitului bugetar si cel al cheltuielilor de personal exprimate ca procent in PIB respecta regula fiscala instituita de art.6 lit.a) din Legea responsabilitatii fiscal bugetare, in timp ce nivelurile nominale propuse ale deficitului bugetului general consolidat, ale deficitului primar al bugetului general consolidat, ale cheltuielilor de personal si cheltuielilor totale exclusiv asistenta financiara din partea uniunii Europene si a altor donatori depasesc plafoanele din legea mentionata, fiind in contradictie cu regulile fiscale instituie de art.6 lit.b) si c) si art.9 alin. (2) din lege;
· proiectul de lege recurge la derogari de la prevederile articolelor mentionate, cu efecte negative asupra credibilitatii regulilor fiscale statuate de Legea responsabilitatii fiscal bugetare;

· Consiliul fiscal reaminteste ca proiectul de rectificare bugetara nu include impactul reducerii cu 5 pp a contributiei de asigurari sociale datorata de angajator, incepand cu 1 octombrie, iar o eventuala aplicare nu are acoperire in bugetul actual, incadrearea in tinta de deficit implicand cel mai probabil o reducere ulterioara semnificativa a cheltuielilor bugetare.
Intrunite in sedinta comuna, membrii celor doua comisii au hotarat, cu majoritate de voturi, sa adopte un raport de admitere, fara amendamente. 
Comisia pentru buget, finanţe, activitate bancară şi piaţă de capital a Senatului şi Comisia pentru buget, finanţe şi bănci a Camerei Deputaţilor supun  spre dezbatere si adoptare, Plenului Parlamentului, raportul de admitere si proiectul de lege.

In raport cu obiectul de reglementare, proiectul de lege face parte din categoria legilor ordinare.
Presedinte,                                                              Presedinte,

Senator Viorel Arcas                                             Deputat Viorel Stefan
Redactat: g. pîslaru/a.onete

